ห่วงเศรษฐกิจติดหล่มลงทุนยาวไม่กระดิก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — เลขาธิการ สศช. รับการเมืองวุ่นทำเอกชนไม่กล้าลงทุน ขณะที่เวิลด์แบงก์ปรับจีดีพีไทยสูงขึ้น
นายอำพน กิตติอำพน เลขาธิการคณะกรรมการพัฒนาการเศรษฐกิจและสังคมแห่งชาติ (สศช.) เปิดเผยว่า ปัจจุบันภาคเอกชนไม่กล้าลงทุนซื้อเครื่องจักรใหม่มานานกว่า 34 ปีแล้ว เพราะตั้งแต่ปี 2549 เศรษฐกิจติดหล่มอยู่กับที่ไม่ไปไหน และหากเอกชนยังไม่กล้าลงทุนใหม่อย่างนี้ต่อไป สินค้าไทยจะสูญเสียความสามารถในการแข่งขันในระยะยาว 
นายอำพน กล่าวว่า อยากเห็นทุกฝ่ายจะเห็นแก่ประโยชน์ของบ้านเมืองและพยายามหาทางยุติการชุมนุมให้เร็วที่สุด เพื่อให้กลไกของรัฐบาลได้ทำงานได้อย่างต่อเนื่อง 
“เศรษฐกิจไทยได้ฟื้นตัวจากวิกฤตและเติบโตอย่างแข็งแกร่ง ซึ่งเห็นได้จากตัวเลขการเติบโตทางเศรษฐกิจไตรมาส 4 ปีที่แล้วที่เศรษฐกิจเติบโตสูงถึง 5.8% หากทุกอย่างดำเนินไปด้วยดี เศรษฐกิจไทยจะไม่เสียโอกาสในการเติบโตอย่างต่อเนื่องในอนาคต” นายอำพน กล่าว
ทั้งนี้ เศรษฐกิจไทยมีศักยภาพและพื้นฐานดีมาก เพราะทันทีที่เศรษฐกิจโลกฟื้นตัว การส่งออกของไทยปรับตัวสูงขึ้น ขณะที่นักท่องเที่ยวกลับมาเที่ยวเมืองไทยเร็วมากหลังวิกฤตต่างๆ สงบ ไม่ว่าจะเป็นเหตุการณ์สึนามิ การระบาดของโรคไข้หวัด 2009 การปิดสนามบิน และการจลาจลช่วงเดือน เม.ย.ปีที่แล้ว เนื่องจากมีพื้นฐานทุนทางวัฒนธรรมที่มีคุณค่า แต่หากไม่ทำอะไรทุนวัฒนธรรมที่มีค่าของเราเหล่านี้จะผุกร่อน เราไม่ได้ลงทุนพัฒนาแหล่งท่องเที่ยวมานานเท่าไหร่แล้ว ซึ่งถ้าเป็นอย่างนี้ต่อไปลูกหลานไทยจะมีแหล่งรายได้จากไหน
นายเฟรดเดอริโก กิล แซนเดอร์ นักเศรษฐศาสตร์ธนาคารโลกประจำประเทศไทย กล่าวว่า กังวลว่าปัญหาการเมืองจะทำให้เงินลงทุนระยะยาวซึ่งเป็นเม็ดเงินลงทุนใหม่ๆ ไม่เข้ามาลงทุนในประเทศไทย แต่เชื่อว่าหลายโครงการจะเดินหน้าลงทุนในปีนี้ หลังจากเลื่อนโครงการมาตั้งแต่ปีที่แล้ว
“ไทยต้องได้เงินลงทุนใหม่ๆ เข้ามาด้วยในการเจริญเติบโตระยะยาว ซึ่งธนาคารโลกเป็นห่วงเรื่องนี้มาก อยากเสนอแนะให้ไทยสื่อความกับคนข้างนอกให้มากกว่านี้ ทำให้นักลงทุนต่างชาติมั่นใจ นอกจากแก้ปัญหาการเมืองต้องมีความชัดเจนด้านกฎระเบียบ ต้องให้ต่างชาติมั่นใจว่าถ้าเข้ามาลงทุนถูกต้องตามกฎระเบียบ โครงการลงทุนจะไม่ได้รับผลกระทบ” นายเฟรดเดอริโก กล่าว 
นายเฟรดเดอริโก้ เปิดเผยว่า ขณะนี้ยังไม่สายเกินไป ประเทศไทยยังมีเวลา เพราะเศรษฐกิจสำคัญๆอย่างสหรัฐและยุโรปยังฟื้นไม่เต็มที่ เงินลงทุนใหม่ๆก็ยังเกิดขึ้นไม่เต็มที่เช่นกัน จึงต้องช่วงชิงเวลาเหล่านี้เรียกความมั่นใจกลับคืนมา ไม่อย่างนั้น เมื่อการลงทุนของโลกฟื้นตัว นักลงทุนอาจย้ายไปประเทศเพื่อนบ้านแทน
นักเศรษฐศาสตร์ธนาคารโลก กล่าวว่า กำลังจะปรับประมาณการอัตราการขยายตัวทางเศรษฐกิจ (จีดีพี) ของไทย โดยคาดว่าจะปรับเพิ่มขึ้นให้สูงกว่าเดิมที่เคยคาดไว้ที่ 3.5% เพราะเศรษฐกิจไทยเติบโตได้ดีกว่าที่คาดไว้โดยภาคการส่งออกฟื้นตัวตามเศรษฐกิจโลก ประกอบกับการลงทุนที่จะเกิดในปีนี้ แม้การเติบโตไตรมาสต่อไตรมาสจะไม่ดี แต่การเติบโตปีต่อปี ถือว่าดี แต่จะเปิดเผยตัวเลขคาดการณ์จีดีพีอย่างเป็นทางการในเดือนเม.ย.นี้
สำหรับอัตราหนี้สาธารณะต่อจีดีพีปีนี้ จะเริ่มลดลงตั้งแต่ปีนี้ โดยคาดว่าปีนี้จะอยู่ต่ำกว่า 50% เพราะการจัดเก็บรายได้ที่เพิ่มขึ้นของรัฐบาล ทำให้ความจำเป็นในการกู้เงินน้อยลง แต่หนี้สาธารณะจะเพิ่มขึ้นในปีหน้าตามแผนการใช้เงินในโครงการไทยเข้มแข็งที่จะเริ่มเกิดขึ้นจริง ก่อนหนี้สาธารณะจะขึ้นไปสูงสุดในปี 25572558 โดยเพิ่มสูงสุดที่ 5152% ของจีดีพี